lv de lv id lt lv fr lv ru az lv en en id lv fr nl fr ca lv lv lv lv lv lv lv nl nb lv lv lv lv nb lv lv es tr uk es en sv id lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv ceb nl hbs_lat en lt lv lv hbs_lat lv lv lv lv lv lv lv lv az en lv lv lv az lv lv lv az lv lv lv lv lv lv de lv lv lv lv lv lv lv lv sv lv lv fr lv lv lv lv lv fr lv lv de lv lv lv lv lv lv lv lv de lv lv ja lv ru pl ru ru ru ru ru ru lv lt lv sv lv de sk en sk hbs_lat lv lv sk hbs_lat uk en en lv id es es en lt lv lv
Rīgas brīvosta iznomā zemi ofšoram, kas saistīts ar narkokarteli
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2012. gada 30. septembris 19:58
Foto: LETA. TVNET karikatūra: Toms Ostrovskis
Šonedēļ Rīgas brīvostas valde piešķīra nomā papildus zemes gabalu kompānijai, kura pieder diviem ofšoriem. Viena no šo divu ofšoru amatpersonām saistīta ar Meksikas narkokarteļa naudas atmazgāšanu. Likums brīvostai prasa pārbaudīt kompānijas patiesos īpašniekus, tomēr Rīgas brīvostas valdes locekļi un ostas policija to ignorējusi.
Baltkrievijā žurnālistei Ksenijai Luckinai piespriež astoņu gadu cietumsodu
"Gribat dzīvot - bēdziet!" Zelenskis vēršas pie Krievijas okupācijas armijas
Erdogans gatavojas sarunai ar Putinu par pseidoreferendumiem Ukrainā
Borels sola Krimas stila sankcijas pret visām okupētajām Ukrainas teritorijām
Valsts prezidenta Egila Levita paziņojums par līdzdalību vēlēšanās
Pievienots Rīgas Brīvostas valdes sastāvs, raksta beigās
Teritorija, kas atrodas Ziemas ostā netālu no jūras vārtiem ir nesakopta. Vienā pusē SIA Lacon pārkrauj ogles, otrā pusē SIA Freja krauj šķeldu. Firma LD Sistems apgalvo, ka nauda esot. Viņi gatavi izbūvēt rezervuāru parku, produktu dozēšanas cehu un dzelzceļa estekādi. Pašreiz iznomātajos 2,5 hehtāros ir par šauru, tādēļ viņi prasa papildus teritoriju.
Ceturtdien rītā Rīgas brīvostas valdes sēdē, kas no tiek aiz slēgtām durvīm, starp tās locekļiem plašas diskusijas nenotiek – «LD sistems» tiek pieškirts papildus viens hehtārs zemes uz 45 gadiem ar nomas maksu - 1536 lati gadā. Brīvostas valdi nesamulsina tas, ka aiz LD Sistems uzņēmuma reģistra datos ir divi ofšori – Frostray Limited un Kingarov Enterprises Limited. Abi reģistrēti Kiprā.
Mihails Kameņeckis RD deputāts, Saskaņas centrs: «Kas ir likumīgi, to nevar aizliegt.»
Žurnālists: Bet vai nevajadzētu noskaidrot īpašnieku?
Mihails Kameņeckis RD deputāts, Saskaņas centrs: «Lai atbildīgās institūcijas skaidro. Ja cilvēki grib attīstīt, lai iegulda naudu un dara. Ja nepildīs līgumu, tad to lauzīsim.»
Naudas izcelsme nav svarīga, uzskata RD vicemērs Ameriks
Arī Rīgas brīvostas priekšsēdētājam Andrim Amerikam neradās jautājumu par kompānijas «LD Sistems» patiesajiem īpašniekiem.
Viņš zemes iznomāšanu esot atbalstījis, jo esot jāpriecājas par katru ostā investēto latu.
Andris Ameriks, Rīgas brīvostas valdes priekšsēdētājs: «Mums nav tādu resursu, lai pārbaudītu. Priekš tam ir Ekonomikas policija, Tiesībsargājošās iestādes. Mums ir svarīgi, lai nauda ir legāla un tiktu investēta.»
Ofšora firma saistīta ar Meksikas narkokarteļa naudas atmazgāšanu caur Latvijas bankām. Tomēr par LD Sistems naudas izcelsmi ir būtiski jautājumi. «Nekā Personīga» kopā ar Baltijas pētnieciskās žurnālistikas centru savulaik izpētīja naudas atmazgāšanas shēmu, kurā Meksikas narkokarteļa finanšu līdzekļu tika skaitīti caur Latvijas bankām. Šai shēmā vienā no firmām direktore bija Olga Demosthenous. Šī pati kundze ir direktore firmai Frostray Limited, tas ir firmai, kura tagad grib strādat brīvostā.
«Frostray Limited» jau bijusi pieredze sadarbībā ar Rīgas Domi
Pirms gada - 28. februārī firma kļuva par kompanijas «Wheaton Parks» īpašnieci. Šai firmai savukārt piederēja «Ekodoktrīna». «Ekodoktrīna» par simbolisku cenu bija ieguvusi zemes nomas tiesības Getliņos un gribēja būvēt atkritumu šķirošanas rūpnīcu. Šis bizness tika saisīts ar ekspolitiķi Andri Šķēli.
Pēc pārkāpumu konstatēšanas Vides ministrija apturēja Eiropas finansējuma piešķiršanu «Ekodoktrīnai» un tagad būs jauns konkurss. Vēl viena interesanta sakritība ir tāda, ka ofšors «Frostray Limited» kļuva par «Wheaton Parks» īpašnieci dienā, kad savas akcijas kompanijā « Wheaton Parks» it kā pārdevis Brīvostas valdes loceklis Mihails Kameņeckis.
Mihails Kameņeckis RD deputāts, Saskaņas centrs: «Pirmo reizi dzirdu Frostary Limited. Nekādu Oļgu es nepazīstu un ofšoru man nav un nekad nav bijis.»
Brīvostas valdei «LD Sistems» iesniegtajos dokumentos kā pašmāju uzņēmēji tiek minēti Arta Jamsena un Sigits Dudurs. Jemsena nedēļas nogalē bija aizņemta un viņai nebija laika klātienē skaidrot «LD Sistems» plānus.
Iebilst tikai Eknomikas ministrijas pārstāvis
Ekonomikas ministrijas pārstāvis Rīgas brīvostas valdē Ģirts Greiškalns bija vienīgais, kurš iebilda pret teritorijas iznomāšanu firmai, kuras īpašnieki ir divi ofšori. Greiškalns balsojumā par zemes iznomāšu esot atturējies. Viņš saka, ka valdes lēmums par zemes iznomāšanu «LD Sistems» saskaņā ar brīvostu likumu būtu apšaubāms.
Likums nosaka, ka līgumus par zemes nomu var slēgt ar firmām, kurām ir pieredze konkrētajā komercadrbības jomā, stabils finansiāls stāvoklis un laba reputācija. Šajā gadījumā tā nav. Viņš uzskata, ka likumā būtu jānosaka, ka ostas zemes nevar iznomāt nezināmām ārzonas firmām. Citādi vēlāk var izrādīties, ka patiesībā labumu gūst cilvēks, kurš brīvostas valdes sēdē balsojot par zemes iznomāšanu, ir sēdējis viņam blakus.
Rīgas brīvostas valdes priekšsēdētājs mierina, ka gadījumā, ja LD Sistems nepildīs līgumu un neinvestēs solīto – osta līgumu ar firmu lauzīs. Šogad LD Sistems gadījums nav pirmais, kad rodas jautājumi par ārzonu firmu īpašniekiem. Gada sākumā ostas pārvaldnieks Leonīds Loginovs, pildot ostas vadītāja pienākumus slēdza nomas līgumu ar pastarpināti sev piederošu SIA «Baltic Infrastructure Development». Firmas īpašnieki bija noslēpušies aiz Singapurā reģistrētas ārzonu kompānijas.
Pēc sacelta skandāla investori no projekta atteicās.
Rīgas Brīvostas valdes sastāvs:
Rīgas ostas valdē ir astoņi valdes locekļi: četri attiecīgās pašvaldības pārstāvji un četri Ministru kabineta iecelti pārstāvji — ekonomikas, finanšu, satiksmes un vides ministru izvirzīti pārstāvji.
Andris Ameriks - Valdes priekšsēdētājs
Ēriks Škapars - Valdes priekšsēdētāja vietnieks
Ģirts Greiškalns - Valdes loceklis
Inga Antāne - Valdes loceklis
Mihails Kameņeckis - Valdes loceklis
Nils Ušakovs - Valdes loceklis
Vadims Jerošenko - Valdes loceklis
Džineta Innusa - Valdes loceklis
Valsts prezidenta Egila Levita paziņojums par līdzdalību vēlēšanās
Kam topošā Itālijas premjere līdzināsies vairāk: Musolīni vai Trampam?
Sociālā dzīve/nāve "Mājā ir sešas istabas, bet man tur vietas nav." Ainas Elzas stāsts
Sabotāža Baltijas jūrā. Kuram tas bija izdevīgi?
"Nedēļas fokusā" žurnālists Bens Latkovskis Kādi ir lielākie politiķu fiasko šajā priekšvēlēšanu periodā?
Ir pazīmes, ka Krievijas un Ķīnas dezinformatori sadarbojas
Intervija ar dezinformācijas ekspertu
Robežsardze lūdz NBS nodrošināt zemessargu atbalstu uz Latvijas – Krievijas robežas
Rinkēvičs atkārtoti aicina Latvijas valstpiederīgos iespējami drīzāk pamest Krieviju
Brīdina par riskiem veselībai un elektrotīkliem, atsakoties no centralizēta karstā ūdens cirkulācijas
Krievija ierobežo piekļuvi robežai ar Gruziju
Vēlētājiem ar veselības problēmām ir iespēja pieteikt balsošanu savā atrašanās vietā, atgādina CVK
KNAB un VDD saņēmis iesniegumu par "trauksmes cēlēju" paustajām aizdomām aizsardzības nozares iepirkumos
Leiena rosina jaunas sankcijas pret Krieviju
Aizsaulē devies kādreizējais Rīgas mērs Māris Purgailis
ASV aicina amerikāņus nekavējoties pamest Krieviju
Levits: Ar cauruļvada "Nord Stream" bojāšanu Krievija ir sākusi jaunu agresijas fāzi
Daugavpilī trūkst skolotāju, kas varētu pasniegt priekšmetus latviešu valodā
Talsos apcietina vīrieti aizdomās par sievietes nogalināšanu
Dienesta suns Hanters palīdzējis atrast Tukuma novada mežā apmaldījušos sēņotāju
ASV pastiprina Krievijas kodolarsenāla novērošanu
Baida ar sankciju triecienu ekonomikai: atklāta Krievijas dezinformācijas operācija Latvijā
OбъяcHяeT TVNET Ha Hackoлbko дoporyю зиMy Mы MoжeM paccчиTыBaTb?
CoaBTop бecTceллepa "Ckaзkи Ha Hoчb для юHыx бyHTapok" o фeMиHизMe, дeTяx и BoйHe
KTo BзopBaл "CeBepHый пoTok"? EBpoпa paccлeдyeT MeraдиBepcию Ha rлaBHoM raзoпpoBoдe из Poccии
BoopyжeHHый дo зyбoB poccияHиH: ПpeMbep ЭcToHии - rлaBHaя yrpoзa бeзoпacHocTи
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa